भोजपुरी फिल्म धड़कन का नाम जेहन में आते ही पूरा तन मन रोमांटिक हो जाता है। हरी भरी वादियाँ, गुनगुनाते भँवरे, लहलहाते उपवन, महकते गुलशन की परिकल्पना मात्र से सम्पूर्ण वातावरण रोमांसमय होकर प्यार का एहसास जगाता है। जी हाँ, प्यार, मोहब्बत व रोमांस से भरपूर किशोरी फिल्म्स प्रस्तुत धुपेन्द्र भगत कृत भोजपुरी फिल्म धड़कन का निर्माण किया जा रहा है। फिल्म के निर्माता धुपेन्द्र भगत हैं तथा सहनिर्मात्री मानकी देवी, लाखमती देवी व शिखा मिश्रा हैं। सिनेप्रेमियों के स्वस्थ मनोरंजन के लिए अलग सिनेमा बनाने वाले फिल्म निर्देशक सुजीत कुमार सिंह ने उम्दा निर्देशन किया है। इस फिल्म की शूटिंग बड़े पैमाने पर उच्च तकनिकी के साथ पूरी की जा रही है। इस फिल्म में केंद्रीय भूमिका में भोजपुरी सिनेमा के गायिकी के सिरमौर्य, यंग्रीयंग मैन पवन सिंह हैं। वे सिनेप्रेमियों के बीच प्रेम का सौगात बाँटेंगे।